ועדת הכלכלה, כנסת 20, פרוטוקול מספר 361, 2016-11-24 16:18

איתן כבל: שלום לכולם.

איתן כבל: אני שמח לפתוח את הדיון.

איתן כבל: הנושא שמונח על סדר יומנו הוא צו הגז (בטיחות ורישוי) (הארכת התקופה שבסעיף 8טו(ד)(3) לחוק) (תיקון), התשע"ז-2016.

<לאה ורון: תציגו את הצורך שהתעורר לאחרונה בצו.

<לאה ורון: תודה לנציג התאחדות התעשיינים.

<צחי בר ציון: אני מהלשכה המשפטית, משרד האנרגיה, רשות הגז הטבעי.

<צחי בר ציון: המטרה של הצו היא בעצם לקשור את זה לדיון שיבוא מיד לאחר מכן.

<צחי בר ציון: בדיון שאנחנו מיד נגיע אליו אנחנו מבקשים להאריך את תקופת המעבר בחוק עד ה-1 ביולי אבל תקופת המעבר אמורה להסתיים ב-1 לדצמבר.

<צחי בר ציון: מכיוון שחוק ההסדרים במסגרתו אנחנו עושים את התיקון ייכנס לתוקף רק ב-1 בינואר, ייווצר מצב של חודש בו יהיה איזשהו חלל, ואקום משפטי, שיכול לעורר שאלות כאלה ואחרות.

<צחי בר ציון: כדי למנוע את התקלות האלה, אנחנו מבקשים – זה פשוט הליך פורמלי – לעשות הארכה של התקופה עד ל-1 בינואר ואז מה שיוחלט בדיון שיתקיים לאחר דיון זה, הוא בעצם יבוא ויסגור את הפער שלאחר מכן.

<לאה ורון: תודה לנתנאל היימן.

<לאה ורון: למה לא פניתם לפני כן לוועדה?

<צחי בר ציון: בתיקון שעשינו, כשבאנו לוועדה חשבנו שאפשר יהיה לפתור את זה בחוק עצמו.

<צחי בר ציון: יש בעצם שתי דרכים לפתור את החודש הזה.

<צחי בר ציון: אפשר לפתור את זה בצו ואפשר לפתור את זה במסגרת זה שבדיון הוועדה תיתן לזה תוקף רטרואקטיבי.

<צחי בר ציון: משיחות שעשינו עם היועץ המשפטי של הוועדה, הגענו למסקנה שיותר קל, פחות מסובך לעשות את התיקון של החודש של הצו.

<יערה למברגר: התשובה היא שזה נותן תוקף משפטי לא לעשות את זה רטרואקטיבי אלא לעשות את זה כך.

רועי פולקמן: למרות שלכאורה נראה בכנסת שאנחנו בעד לחוקק דברים רטרואקטיבית.

<לאה ורון: עורכת הדין למברגר עושה את הכול כדי להימנע מחקיקה רטרואקטיבית.

רועי פולקמן: אני מדבר על עולמות תוכן אחרים.

<צחי בר ציון: צו הגז (בטיחות ורישוי) (הארכת התקופה שבסעיף 8טו(ד)(3) לחוק) (תיקון), התשע"ז-2016 בתוקף סמכותי לפי סעיף 8טו(ד)(3) לחוק הגז (בטיחות ו רישוי), התשמ"ט-1989 (להלן – החוק), בהסכמת שר האוצר ובאישור ועדת הכלכלה של הכנסת, אני מצווה לאמור: תיקון סעיף 1 בסעיף 1 לצו הגז (בטיחות ורישוי) (הארכת התקופה שבסעיף 8ט(ד)(3) לחוק), התשע"ו-2016, במקום פסקה (1) יבוא: "(1) יום ג' בטבת התשע"ז (1 בינואר 2017)".

איתן כבל: יש הערות?

איתן כבל: מי בעד אישור צו הגז (בטיחות ורישוי) (הארכת התקופה שבסעיף 8טו(ד)(3) לחוק) (תיקון), התשע"ז-2016?

איתן כבל: מי נגד?

איתן כבל: בעד – פה אחד <צו הגז (בטיחות ורישוי) (הארכת התקופה שבסעיף 8טו(ד)(3) לחוק) (תיקון), התשע"ז-2016, נתקבל.

איתן כבל: >

איתן כבל: הצו אושר.

איתן כבל: תודה רבה.

איתן כבל: במעבר חד נעבור לנושא לשמו התכנסנו.